PATVIRTINTA

 Rokiškio rajono savivaldybės administracijos

 direktoriaus 2021 m. birželio 17 d.

 įsakymu Nr. AV- 651

**ROKIŠKIO RAJONO SAVIVALDYBĖS ADMINISTRACIJOS JŪŽINTŲ SENIŪNIJOS**

 **ŽIŪKELIŠKIŲ POILSIAVIETĖS NAUDOJIMO TVARKOS APRAŠAS**

**I. BENDROSIOS NUOSTATOS**

1. Rokiškio rajono savivaldybės administracijos Žiūkeliškių poilsiavietės (toliau – Poilsiavietė) naudojimo Tvarkos aprašas (toliau – Aprašas) nustato naudojimosi taisykles Poilsiaviete, jos inventoriumi, užtikrinant stovyklos organizatorių, vadovų, poilsiautojų (toliau – Poilsiautojai) ir Poilsiavietės turto saugumą, siekiant išvengti neigiamų pasekmių.

 2. Rokiškio rajono savivaldybės administracijos Žiūkeliškių poilsiavietės naudojimo tvarkos aprašas parengtas vadovaujantis Lietuvos Respublikos teisės aktais bei Rokiškio rajono savivaldybės tarybos 2021 m. balandžio 30 d. sprendimu Nr. TS-108 „Dėl paslaugų kainų nustatymo“.

3. Tvarkos apraše nustatyti naudojimosi inventoriumi, aplinkosauginiai, gaisrinės saugos reikalavimai, kurių turi laikytis poilsiautojai.

 4. Asmenys organizuojantys stovyklą Poilsiavietėje, jos veiklas bei Poilsiautojai dėl COVID-19 infekcijos vadovaujasi LR sveikatos apsaugos ministro, LR švietimo, mokslo ir sporto ministro rekomendacijomis.

**II. NAUDOJIMOSI IR UŽSAKYMO TVARKA**

 5. Poilsiavietės naudojimosi paslaugos gali būti teikiamos tik biudžetinių, viešųjų įstaigų ir visuomeninių organizacijų veiklai:

 5.1. vaikų formaliam ir (ar) neformaliam švietimui vykdyti;

 5.2. vaikų ir jaunimo socializacijai vykdyti;

 5.3. neįgaliųjų ar kitų socialinę atskirtį patiriančių asmenų grupių socialinei integracijai.

 5.4. pagalbos ir (arba) socialinių paslaugų asmenims dėl amžiaus, neįgalumo ar kitų socialinių problemų negalintiems pasirūpinti savo asmeniniu gyvenimu ir dalyvauti visuomenės gyvenime ar patiriantiems skurdą ir socialinę atskirtį, teikimui.

 5.5. žmonių fizinio aktyvumo poreikių per kūno kultūros ir sporto, sveikos gyvensenos propagavimo veiklą tenkinimui.

 6. Pateikus užsakymo paraišką (1 priedas), sudaroma Apgyvendinimo paslaugų sutartis (2 priedas), kurią pasirašo savivaldybės administracijos direktorius.

 7. Pirmenybė užsisakant Poilsiavietę (kambarius) suteikiama Rokiškio rajono mokykloms, organizuojančioms Poilsiavietėje poilsį vaikams ir mokiniams.

 8. Poilsiavietėje esančios baidarės yra įskaičiuotos į paslaugos kainą.

 9. Baidarių transportavimo ir patalynės suteikimo paslaugos galimos tik kartu su Poilsiavietės paslaugomis ir atskirai nebus teikiamos.

 10. Poilsiavietės registraciją vaikams ir mokiniams vykdo Rokiškio rajono savivaldybės administracijos švietimo, kultūros ir sporto skyrius tel. 8 614 99306, el. p. svietv@post.rokiskis.lt.

 11. Nevyriausybinių organizacijų registraciją vykdo Rokiškio rajono savivaldybės administracija tel. 8 691 17 214, el. p. savivaldybe@post.rokiskis.lt .

 12. Bendrais Poilsiavietės klausimais konsultuoja Jūžintų seniūnija tel. 8 682 31 971, el. p. v.stakys@post.rokiskis.lt.

**III. MOKESTIS IR ATSISKAITYMAS UŽ PASLAUGAS**

 13. Mokestis skaičiuojamas už apgyvendinimą Poilsiavietėje vadovaujantis Rokiškio rajono savivaldybės tarybos 2021 m. balandžio 30 d. sprendimu Nr. TS-108 „Dėl paslaugų kainų nustatymo“.

 14. Už naudojimąsi Poilsiaviete atsiskaitoma tik pavedimu, pervedant lėšas į seniūnijos atsiskaitomąją sąskaitą Nr. LT677300010153952206, AB Swedbank.

**IV. REIKALAVIMAI IR ATSAKOMYBĖ**

 15. Visi juridiniai asmenys Poilsiavietėje ir išvykdami iš jos privalo laikytis Apraše ir Sutartyje numatytų atsakomybės reikalavimų.

 16. Poilsiautojai visiškai materialiai atsako už sugadintą ar sunaikintą Poilsiavietėje ir / ar jos teritorijoje esantį kilnojamąjį ir nekilnojamąjį turtą (už padarytą materialinę žalą klientas atsako Lietuvos Respublikos įstatymų nustatyta tvarka).

 17. Pilnamečiai poilsiautojai prisiima visišką atsakomybę už kartu atvykusių nepilnamečių veiksmus, taisyklių laikymąsi, už nepilnamečių daiktų tinkamą priežiūrą.

 18. Už Poilsiavietės, baidarių priežiūrą, eksploataciją, jų ir Jūžintų seniūnijos autobuso paslaugos teikimą, už paslaugos mokestį, paslaugos Sutarčių sudarymą su Poilsiautojais atsakingas Rokiškio rajono savivaldybės administracijos Jūžintų seniūnijos seniūnas.

**V. POILSIAUTOJŲ ATVYKIMAS, APGYVENDINIMAS, IŠVYKIMAS**

 19. Poilsiautojai priimami sutartą pirmąją poilsio dieną nuo 12.00 val. iki 14.00 val.

 20. Išvykstantys poilsiautojai paskutinę poilsio dieną iki 12.00 val. turi priduoti Poilsiavietę Jūžintų seniūnui, seniūno pavaduotojui ar (arba) darbuotojui, kuris yra atsakingas už poilsiavietės tvarką, sutvarkytą kambarį, ir grąžinti raktus.

**VI. GAISRINĖ SAUGA IR SAUGAUS ELGESIO TAISYKLĖS**

 21. Poilsiautojai privalo saugoti aplinką, tausoti gamtos išteklius, nepažeisti aplinkosaugos teisės aktų reikalavimų.

 22. Poilsiavietės teritorijoje draudžiama šiukšlinti, kirsti, naikinti ir žaloti medžius ar krūmus.

 23. Atliekas ir šiukšles pilti tik į specialius atliekų konteinerius. Jei pastatyti atliekų rūšiavimo konteineriai, atliekas rūšiuoti pagal pateiktas instrukcijas.

 24. Visi Poilsiautojai privalo laikytis saugaus elgesio ir gaisrinės saugos reikalavimų.

 25. Pagal paskirtį, laikantis saugos reikalavimų, naudotis elektros prietaisais, neleisti jais naudotis vaikams.

 26. Nepalikti be priežiūros įjungtų elektros prietaisų bei radijo ar televizijos aparatūros.

 27. Rūkyti tik tam skirtose vietose ir nuorūkas mesti tik į tam skirtas talpas.

 28. Malkas dėti tik tam skirtose vietose, toliau nuo atviros ugnies.

 29. Kūrenantis židiniui, pavėsinėje nepalikti be priežiūros vaikų bei neleisti vaikams jo kūrenti.

 30. Pastebėjęs gaisro židinį, Poilsiautojas privalo dėti visas pastangas, kad jis būtų likviduotas arba lokalizuotas ir kuo skubiau iškviesti ugniagesius.

 31. Pastebėjus gaisro kilimo pavojų ir (ar) elektros instaliacijos gedimus, būtina skubiai pranešti Jūžintų seniūnijos vadovybei telefonu: +370 682 31971 arba telefonu 112.

 32. Išėjus iš Poilsiavietės teritorijos, užrakinti Poilsiavietės naudojamų namukų kambario duris.

 33. Poilsiavietės teritorijoje ugnį kurti galima tik tam įrengtoje laužavietėje ir lauko pavėsinės židinyje.

 34. Nepalikti ugnies be priežiūros, ją užgesinti paliekant laužavietę ar lauko pavėsinę, kurioje įrengtas lauko židinys.

 35. Vaikams maudytis, plaukioti baidarėmis, žvejoti galima tik kartu su suaugusiaisiais ir apsivilkus gelbėjimosi liemenes. Suaugę prisiima visišką atsakomybę už nepilnamečių elgesį ir jo pasekmes.

 36. Poilsiautojui susižalojus pačiam arba sužalojus savo turtą dėl savo kaltės, pažeidžiant saugaus elgesio, priešgaisrines ir vidaus tvarkos taisykles, Jūžintų seniūnija už tai neatsako.

 37. Už Poilsiavietėje muzikos ar kitokio pobūdžio sukeltą triukšmą po 24 val. atsako Poilsiavietės užsakovas.

 38. Už visus kitus galimus nelaimingus atsitikimus, galinčius įvykti Poilsio namo viduje, laiptinėje, vaikščiojimo takuose miške, kieme, tinklinio aikštelėse, maudantis Šventojoje ir / ar baidarių žygyje, yra atsakingi patys Poilsiautojai.

 39. Už nelaimingus atsitikimus, įvykusius dėl svaigiųjų gėrimų ir / ar kitų psichotropinių medžiagų naudojimo, taip pat dėl kitų priežasčių, atsakomybę prisiima Poilsiautojai.

**VII. BAIGIAMOSIOS NUOSTATOS**

40. Šis tvarkos Aprašas gali būti keičiamas, naikinamas administracijos direktoriaus įsakymu.

 41. Tvarkos aprašas skelbiamas Rokiškio rajono savivaldybės interneto svetainėje [www.rokiskis.lt](http://www.rokiskis.lt).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_